Държавен вестник, бр. 3, 2021 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  3
за обстоятелствата по чл. 78, ал. 3, т. 1 – 7 
от ЗВО, както и информация за сключените 
договори, придружена със съответните доку-
менти в случаите на съвместна дейност и на 
образователен франчайз по смисъла на § 4, 
ал. 4 от допълнителните разпоредби на ЗВО.
Чл. 33. Исканията по чл. 32 и докумен-
тите към тях се изготвят в съответствие с 
критериите, процедурите и свързаната с тях 
документация, които са утвърдени по реда 
на чл. 26.
Чл. 34. (1) Искането за откриване на проце-
дура за акредитация се подава до председателя 
на агенцията от организациите, органите и 
лицата по чл. 28. 
(2) Председателят на агенцията насочва 
искането към съответната постоянна комисия 
по област на висшето образование.
(3) Постоянната комисия по област на 
висшето образование разглежда постъпилите 
искания за акредитация и прави мотивирано 
предложение пред акредитационния съвет за 
откриване на процедура за акредитация или 
за отказ. 
(4) В едномесечен срок от постъпването на 
искането по ал. 1 акредитационният съвет: 
1. приема решение за откриване на про-
цедурата; 
2. отказва откриване на процедурата, кога-
то заявителят не е представил необходимата 
информация по чл. 32, и уведомява висшето 
училище. 
(5) В случаите, когато искането за откри-
ване на процедура за институционална или 
програмна акредитация е направено от ми-
нистъра на образованието и науката, висшите 
училища представят в агенцията необходи-
мата документация по чл. 32 в съответствие 
с изискванията на чл. 33 в срок два месеца 
от решението на акредитационния съвет за 
откриване на процедурата.
(6) С решението за откриване на процеду-
рата се определят и разходите по нея, които 
се заплащат от заявителя по нормативи, които 
са утвърдени от министъра на финансите.
Чл. 35. Срокът за приключване на проце-
дура по акредитация е 12 месеца и започва да 
тече от момента на заплащането на разходите 
от заявителя.
Чл. 36. (1) С решението за откриване на 
процедурата за акредитация акредитацион-
ният съвет определя и постоянната комисия 
по област на висшето образование, която да 
осъществи процедурата и да предложи на 
председателя експерти за състава на експерт-
ната група и нейните задачи. 
(2) При акредитацията на програми, по-
падащи в съдържанието на професионални 
направления от две области на висшето об-
разование, с решението на акредитационния 
съвет за откриване на процедурата се определя 
експертна група, в състава на която се включ-
ват експерти от съответните две постоянни 
комисии по области на висшето образование.
(3) При необходимост във връзка с проце-
дурите по ал. 1 акредитационният съвет може 
да изисква становища от неучастващата в 
процедурата постоянна комисия по съответ-
ната област на висшето образование.
(4) Председателят предлага на акредита-
ционния съвет за утвърждаване състав на 
експертната група и нейната задача в съот-
ветствие с вида на процедурата. 
(5) Акредитационният съвет разглежда 
предложенията по ал. 2 и създава експертни 
групи, като утвърждава техните задачи и със-
тав в съответствие със заявените процедури.
Чл. 37. (1) Експертната група посещава 
оценяваната институция по предварително 
съгласувана с висшето училище програма, в 
която се включва и запознаване с мнението 
на студентите и докторантите за качеството 
на предлаганото обучение. По решение на 
съответната постоянна комисия експертната 
група може да осъществи своята дейност и 
без посещение на оценяваните институции, 
както и чрез електронни средства за отдале-
чено общуване.
(2) Експертната група изготвя и представя 
в постоянната комисия от съответната област 
на висшето образование доклад за извършената 
проверка по съответната процедура.
(3) Процедурата за програмна акредитация 
на докторските програми в организациите 
по чл. 47, ал. 1 от ЗВО се извършва чрез 
посещение на институцията по предвари-
телно съгласувана програма. По решение на 
съответната постоянна комисия експертната 
група може да осъществи своята дейност и 
чрез електронни средства за комуникация от 
разстояние.
Чл. 38. (1) Постоянната комисия от съот-
ветната област на висшето образование въз 
основа на доклада на експертна група подготвя 
доклад, съдържащ мотивирани констатации 
относно съответствието на представените от 
висшето училище или организациите по чл. 47, 
ал. 1 от ЗВО доказателства с критериите за 
институционална и програмна акредитация.
(2) Докладът по ал. 1 се предоставя на оце-
няваната институция, която в 14-дневен срок 
от получаването му може да даде становище 
относно фактически несъответствия в него.
(3) След изтичането на срока по ал. 2 пос­
тоянната комисия от съответната област на 
висшето образование внася в акредитацион-
ния съвет доклад, който съдържа мотивирани 
констатации относно съответствието на пред-
ставените от оценяваната институция доказа-
телства с критериите за институционална или 
програмна акредитация по смисъла на чл. 77, 
ал. 3 или чл. 78, ал. 3 от ЗВО. Констатациите